বিআইএফআর অর্থাৎ ব্যুরো অফ ইন্ডাস্ট্রিয়াল ফিনান্স অ্যান্ড রিকন্সট্রাকশন। নুইয়ে পড়া শিল্প সংস্থাগুলির দুর্বলতা যাচাই এবং তাদের চাঙ্গা করার ব্যাপারে পরামর্শ দেওয়ার জন্য ১৯৮৫ সালে এটি তৈরি করে কেন্দ্র। ঠিকঠাক কাজও করছিল বিআইএফআর। কিন্তু গোল বাঁধল নতুন বছরের দ্বিতীয় দিন কেন্দ্রের একটি চিঠিতে। কর্পোরেট বিষয়ক মন্ত্রকের তরফ থেকে চিঠিতে বিআইএফআরকে তুলে দেওয়ার কথা জানানো হয়েছে। পাশপাশি বিআইএফআরের সহযোগী ‘আপেলেট অথোরিটি ফর ইন্ডাস্ট্রিয়াল ফিনান্স অ্যান্ড রিকন্সট্রাকশনও (এএআইএফআর) তুলে দেওয়ার কথা জানানো হয়েছে চিঠিতে।